Държавен вестник, бр. 100, 2021 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  100
Чл. 2. (1) Мярката представлява схема 
за държавна помощ под формата на преки 
безвъзмездни средства съгласно т. 3.1 от Вре­
менната рамка за мерки за държавна помощ 
в подкрепа на икономиката в условията на 
сегашния епидемичен взрив от COVID-19, 
приета на 19 март 2020 г. (C (2020) 1863), и 
нейните изменения C (2020) 2215 и C (2020) 
3156, приети съответно на 3 април 2020 г. и 
8 май 2020 г., C (2020) 4509 от 29 юни 2020 г., 
C (2020) 7127 от 13 октомври 2020 г. и C 
(2021) 564 от 28 януари 2021 г., и е със срок 
на действие до 31 декември 2021 г.
(2) Средствата се изплащат след получава­
нето на положително решение от Европейската 
комисия за съвместимостта на помощта с вът­
решния пазар въз основа на чл. 107, параграф 3, 
буква „б“ от Договора за функционирането 
на Европейския съюз.
Чл. 3. (1) Бюджетът по настоящата схема 
е в размер 30 000 000 лв.
(2) Средствата по ал. 1 се разпределят 
на пропорционален принцип спрямо броя 
на одобрените заявления за подпомагане и 
реализирания оборот по допустимите КИД-
2008 през 2019 г. без данък върху добавената 
стойност (ДДС), но не повече от 20 на сто от 
реализирания оборот през 2019 г. без ДДС, 
като индивидуален максимален размер за до­
пустимите кандидати в туристическия сектор 
и не повече от размера на загубата, която е 
разликата на стойността на реализирания 
оборот през 2019 г. без ДДС минус сумарната 
стойност на реализирания оборот през 2020 г. 
без ДДС и всички получени държавни помощи 
през 2020 и 2021 г.
Чл. 4. Администратор на държавната по­
мощ съгласно чл. 9 от Закона за държавните 
помощи е министърът на туризма.
Чл. 5. Получателите на помощта са пред­
приятия и те са длъжни да поддържат счето­
водно отчитане на основата на документална 
обоснованост на стопанските операции и факти 
при спазване на изискванията за съставяне на 
документи съгласно Закона за счетоводството.
Чл. 6. (1) Допустими кандидати от турис­
тическия сектор по мярката са:
1. предприятия от туристическия сектор, 
които осъществяват дейност (основна и/или 
допълнителна) в един от допустимите кодове 
по чл. 1;
2. предприятие, което има регистрация за 
осъществяване на съответната дейност (ос­
новна и/или допълнителна), когато за същата 
се изисква такава с нормативен акт, и попада 
в един от кодовете по чл. 1;
3. предприятия, на които разликата на 
стойността на реализирания оборот през 
2019 г. без ДДС минус сумарната стойност на 
реализирания оборот през 2020 г. без ДДС и 
всички получени държавни помощи през 2020 
и 2021 г. е равна или по-голяма от 500 лв.;
4. предприятия, които към 31 декември 
2019 г. са средни или големи предприятия и 
към 31 декември 2019 г. не са в затруднено 
положение (по смисъла на Общия регламент 
за групово освобождаване – чл. 2, т. 18 от 
Регламент (ЕС) № 651/2014 на Комисията);
5. предприятия, които към 31 декември 
2019 г. са микро- или малки предприятия и 
към 31 декември 2019 г. са били в затруднено 
положение, но не са обект на процедура по 
колективна несъстоятелност съгласно наци­
оналното право и не са получили помощ за 
оздравяване или помощ за преструктуриране;
6. предприятия, които са регистрирани 
преди 1 януари 2019 г.;
7. предприятия, реализирали оборот над 
500 лв. за 2018 г. без ДДС и над 500 лв. за 
2019 г. без ДДС.
(2) Недопустими кандидати по мярката:
1. предприятия, които имат задължения 
за данъци и задължителни осигурителни 
вноски по смисъла на чл. 162, ал. 2, т. 1 от 
Данъчно-осигурителния процесуален кодекс 
към държавата или общината преди 1 януари 
2020 г., установени с влязъл в сила акт на 
компетентен орган, и задълженията им не са 
разсрочени, отсрочени или обезпечени;
2. предприятие, което извършва дейност 
в селскостопанския сектор, секторите на 
рибарството и аквакултурите;
3. предприятие, което е в производство 
по несъстоятелност и ликвидация, както и е 
обявено в несъстоятелност;
4. предприятие, което не е изпълнило реше­
ние на Европейската комисия за възстановява­
не на неправомерна и несъвместима държавна 
помощ или неправилно използвана държавна 
помощ и помощта не е възстановена изцяло.
(3) Максималният размер на държавната 
помощ по отношение на всеки един допуснат 
кандидат не може да надвишава най-ниската 
стойност от между следните стойности:
1. стойността от пропорционално разпре­
деляне до тяхното усвояване спрямо броя на 
одобрените кандидати и реализирания оборот 
през 2019 г. без ДДС за всеки кандидат, и
2. стойността на 20 на сто от реализира­
ния оборот през 2019 г. без ДДС за всеки 
кандидат, и
3. стойността на разликата, получена от 
реализирания оборот през 2019 г. без ДДС 
минус сумарната стойност на реализирания 
оборот през 2020 г. без ДДС и всички полу­
чени държавни помощи през 2020 и 2021 г.;
4. стойността от 3 520 494,00 лв. (1 800 000 
евро) на ниво група свързани предприятия, 
като всички използвани стойности трябва да 
бъдат в брутно изражение, тоест преди обла­
гане с данъци или други такси.
(4) Стойността по ал. 3 отчита и се кумули­
ра с всички получени помощи по Временната 
рамка за мерки за държавна помощ в подкрепа 
на икономиката в условията на сегашния епи­